CELEX: 52006XG1207(01)
Language: sl
Date: 2006-12-07 00:00:00
Title: Sklepi Sveta o digitalizaciji in spletni dostopnosti kulturnega gradiva in digitalnem arhiviranju

7.12.2006   
            
            
               SL
            
            
               Uradni list Evropske unije
            
            
               C 297/1
            
         Sklepi Sveta o digitalizaciji in spletni dostopnosti kulturnega gradiva in digitalnem arhiviranju
   (2006/C 297/01)
   SVET EVROPSKE UNIJE —
   upoštevajoč, da:
   
               —
            
            
               kulturna dediščina, kulturne vsebine in kulturni izrazi poosebljajo in prenašajo skupne in temeljne vrednote Evropske unije ter dokazujejo kulturno in jezikovno raznolikost Evrope;
            
         
               —
            
            
               imajo kulturne vsebine ključno socialno in gospodarsko vlogo. Med državljani, kakor tudi v okviru raziskovalne skupnosti, obstaja resnična potreba po digitalnih vsebinah. Digitalizacija in spletna dostopnost naše kulturne dediščine lahko spodbujata kreativna prizadevanja in podpirata dejavnosti v drugih sektorjih, kot sta učenje in turizem, ter v skladu z Lizbonsko strategijo na ta način krepita konkurenčnost in rast v Evropi;
            
         
               —
            
            
               je usklajeno delovanje na ravni Skupnosti izrednega pomena, s čimer bi se izognili podvajanju prizadevanj in oblikovale sinergije; ne glede na to pa mora to delovanje upoštevati, da se trenutne stopnje napredka in usklajenosti v državah članicah glede digitalizacije vsebin in digitalnega arhiviranja močno razlikujejo, kakor tudi nacionalne prednostne naloge na teh področjih —
            
         1.   POZDRAVLJA
   
               —
            
            
               sporočilo in priporočilo Komisije o „digitalizaciji in spletni dostopnosti kulturnega gradiva in digitalnem arhiviranju“ kot del pobude i2010: digitalne knjižnice.
            
         2.   POTRJUJE
   
               —
            
            
               osnovne strateške cilje in poglavitne elemente Priporočila Komisije o digitalizaciji in spletni dostopnosti kulturnega gradiva in digitalnem arhiviranju;
            
         
               —
            
            
               vizijo Evropske digitalne knjižnice, ki bo predstavljala skupno večjezično točko dostopa do distribuirane – t.j.vzpostavljene na različnih krajih s strani različnih organizacij – evropske digitalne kulturne dediščine in hranila vse vrste kulturnih gradiv (besedila, avdiovizualna gradiva, muzejske predmete, arhivske dokumente itd.) in katere namen bi bil hitro zagotavljanje kritične mase virov uporabnikom.
            
         3.   PRIZNAVA
   
               —
            
            
               raznolikost trenutnih prizadevanj držav članic, da bi digitalizirale in omogočile spletno dostopnost vsebin svojih arhivov, knjižnic in muzejev, kakor tudi njihove različne stopnje napredka;
            
         
               —
            
            
               dragoceno usklajevalno delo Skupine nacionalnih predstavnikov za digitalizacijo (NRD) za izmenjavo izkušenj držav članic in spremljanje napredka, med drugim z dinamičnim akcijskim načrtom; (1)
               
            
         
               —
            
            
               potrebo po povezavi usklajevalnega dela z institucionalnim okvirom Skupnosti.
            
         4.   IZPOSTAVLJA
   
               —
            
            
               koristno delo, ki ga je na evropski ravni opravila CENL (Konferenca direktorjev evropskih nacionalnih knjižnic):
               
                           —
                        
                        
                           pri pripravi in oblikovanju Evropske knjižnice (TEL), ki predstavlja portal za dostop do skupnih virov evropskih nacionalnih knjižnic;
                        
                     
                           —
                        
                        
                           pri nadaljevanju dela v smeri oblikovanja Evropske digitalne knjižnice;
                        
                     
         
               —
            
            
               delo, ki poteka v okviru projektov Michael (2) in Michael Plus ter se nanaša na opisovanje in povezovanje digitalnih muzejskih zbirk, knjižnic in arhivov iz različnih držav članic ter omogoča dostop do teh zbirk;
            
         
               —
            
            
               dejstvo, da mora bodoče delo temeljiti na teh in sorodnih pobudah ter stremeti k doseganju uravnoteženega sodelovanja med knjižnicami, muzeji in arhivi;
            
         
               —
            
            
               dejstvo, da lahko Evropska digitalna knjižnica ob začetnih konceptualnih in tehničnih pripravah za vse skupine kulturnega gradiva (besedila, avdiovizualna gradiva, muzejski predmeti, arhivski dokumenti itd.) že v začetku delovanja izkoristi potencial kritične mase večjezičnega gradiva v obliki besedil;
            
         
               —
            
            
               pomen delovanja na področju digitalizacije, ohranjanja in dostopnosti vsebin ob polnem polnim spoštovanjem zakonodaje skupnosti in mednarodne zakonodaje na področju intelektualne lastnine.
            
         5.   SE SEZNANJA Z
   
               —
            
            
               namero Komisije, da bo izvedla študije o napredku pri digitalizaciji kulturnih vsebin v Evropski uniji, socialno-ekonomskem vplivu dolgotrajnega arhiviranja digitalnih virov in o socialno-ekonomskem vplivu javno dostopnih virov;
            
         
               —
            
            
               namero Komisije, da bo v okviru Sedmega okvirnega programa za raziskave in razvoj sofinancirala mrežo pooblaščenih centrov za digitalizacijo in digitalno arhiviranje.
            
         6.   POZIVA DRŽAVE ČLANICE, NAJ
   
               —
            
            
               obravnavajo vprašanja v zvezi z digitalizacijo in spletno dostopnostjo kulturnega gradiva ter digitalnim arhiviranjem, kakor so opredeljena v Priporočilu Komisije in zlasti tiste vidike, ki so izpostavljeni v teh sklepih;
            
         
               —
            
            
               najprej in v skladu s priloženo okvirno časovno razporeditvijo ter ob upoštevanju različnih izhodišč držav članic
               
                           —
                        
                        
                           
                              okrepijo nacionalne strategije in cilje za digitalizacijo in digitalno arhiviranje;
                        
                     
                           —
                        
                        
                           
                              prispevajo k Evropski digitalni knjižnici, ki predstavlja večjezično skupno točko dostopa do distribuirane evropske digitalne kulturne dediščine;
                        
                     
                           —
                        
                        
                           
                              izboljšajo okvirne pogoje za digitalizacijo in spletno dostopnost kulturnega gradiva in digitalno arhiviranje;
                        
                     
                           —
                        
                        
                           
                              okrepijo usklajenost na področju sorodnih vprašanj v državah članicah in med njimi;
                        
                     
                           —
                        
                        
                           prispevajo k učinkovitem pregledu napredka na evropski ravni.
                        
                     
         7.   POZIVA KOMISIJO, NAJ
   
               —
            
            
               najprej in v skladu s priloženo okvirno časovno razporeditvijo
               
                           —
                        
                        
                           
                              spodbuja in usklajuje delo za uresničitev Evropske digitalne knjižnice kot skupne večjezične točke dostopa do distribuirane evropske digitalne kulturne dediščine;
                        
                     
                           —
                        
                        
                           prispeva k boljši politični usklajenosti na področju digitalizacije in spletne dostopnosti kulturnega gradiva in digitalnega arhiviranja, zlasti z oblikovanjem skupine predstavnikov držav članic, ki bodo v okviru institucij Skupnosti nadaljevali usklajevalno delo NRG, zagotavljali kontinuiteto – vključno z učinkovitimi prehodnimi ureditvami – in gradili na pridobljenih izkušnjah in strokovnemu znanju;
                        
                     
                           —
                        
                        
                           
                              obravnava okvirne pogoje za digitalizacijo, spletno dostopnost in digitalno arhiviranje;
                        
                     
                           —
                        
                        
                           
                              oceni skupni napredek na področju ustreznih tem v državah članicah ob upoštevanju njihovih različnih izhodišč; oceni skupni napredek na področju uresničevanja Evropske digitalne knjižnice in o tem ustrezno poroča Svetu.
                        
                     
         
      (1)  Dinamični akcijski načrt za usklajevanje digitalizacije kulturnih in znanstvenih vsebin v EU.
   
      (2)  Večjezični inventar evropske kulturne dediščine.
   
      PRILOGA
      PREDNOSTNI UKREPI IN OKVIRNA ČASOVNA RAZPOREDITEV (1)
      
      A.   DEJAVNOSTI IN CILJI DRŽAV ČLANIC
      
                  1.
               
               
                  
                     Krepitev nacionalnih strategij in ciljev za digitalizacijo in digitalno arhiviranje s:
                  
                              Pripravo in posodabljanjem načrtov in nacionalnih strategij za digitalizacijo kulturnega gradiva
                           
                           
                              2007
                           
                        
                              Vzpostavitvijo nacionalnih strategij za dolgotrajno arhiviranje in deponiranje
                           
                           
                              sredi leta 2008
                           
                        
                              Razvijanjem količinskih in kakovostnih ciljev, vključno s povezanim finančnim načrtovanjem na večletni osnovi za deponiranje, digitalizacijo in spletno dostopnost kulturnega gradiva ter dolgotrajno arhiviranje
                           
                           
                              2007
                           
                        
                              Preiskovanjem in, po potrebi, uvedbo ter spodbujanjem javno-zasebnih partnerstev za digitalizacijo
                           
                           
                              2007-2008
                           
                        
            
                  2.
               
               
                  
                     Krepitev usklajenosti v državah članicah in med njimi z:
                  
                              Vzpostavitvijo nacionalnih usklajevalnih mehanizmov za digitalizacijo, tudi na regionalni in lokalni ravni, na področju kulturnih vsebin
                           
                           
                              2007
                           
                        
                              Izmenjavo informacij z drugimi državami članicami, da bi se tako oblikovale sinergije, izognilo razdrobljenosti in podvajanju
                           
                           
                              2007-2008
                           
                        
                              Oblikovanjem skupneih meril/kriterijev za izbor materiala, ki bo digitaliziran, da bi se tako dosegla dodana vrednost na evropski ravni
                           
                           
                              2007
                           
                        
            
                  3.
               
               
                  
                     Prispevati k Evropski digitalni knjižnici s:
                  
                              Pripravo načrtov in oblikovanjem spodbud, s katerimi bodo kulturne ustanove prenesle obstoječe in nanovo digitalizirano gradivo v Evropsko digitalno knjižnico
                           
                           
                              2007
                           
                        
                              Spodbujanjem imetnikov zasebnih vsebin, da prek skupne večjezične točke dostopa omogočijo iskanje njihovega avtorsko zaščitenega gradiva ter dostop do njega
                           
                           
                              2008-2009
                           
                        
                              Dogovori ali kolektivni dogovori med imetniki pravic in kulturnimi ustanovami, kot so arhivi, knjižnice in muzeji, s katerimi lahko slednje omogočijo spletno dostopnost avtorsko zaščitenega gradiva na podlagi pogodbenih določil
                           
                           
                              2009
                           
                        
            
                  4.
               
               
                  
                     Prispevati k učinkovitem pregledu napredka na evropski ravni z:
                  
                              Oceno rezultatov in izkušenj, pridobljenih na nacionalni ravni
                           
                           
                              pomlad 2008
                           
                        
                              Obveščanjem Komisije o teh rezultatih in izkušnjah ter nadaljnjih ukrepih, sprejetih v zvezi z različnimi elementi njenega Priporočila ter teh sklepov o digitalizaciji in spletni dostopnosti kulturnega gradiva in digitalnem arhiviranju
                           
                           
                              pomlad 2008
                           
                        
            
                  5.
               
               
                  
                     Izboljšati okvirne pogoje za digitalizacijo in spletno dostopnost kulturnega gradiva ter digitalno arhiviranje z:
                  
                              Ovrednotenjem in začetkom izvajanja ukrepov za odpravo ovir v nacionalni zakonodaji glede digitalizacije kulturnega gradiva in njegove spletne dostopnosti, vključno za študij in raziskave ali drugačno uporabo ob upoštevanju ustreznih pogojev
                           
                           
                              2008
                           
                        
                              Vzpostavitvijo mehanizmov za poenostavitev digitalizacije in spletnega dostopa do del, ki so avtorsko varovana, njihove avtorje pa je težko ali celo nemogoče določiti („dela sirote“) in del, ki se ne tiskajo ali distribuirajo več, ob polnem spoštovanju interesov in pravic lastnikov vsebin
                           
                           
                              2008
                           
                        
                              Vzpostavitvijo zakonodajnega ali drugega učinkovitega okvira, ki podpira digitalno arhiviranje; to mora vključevati deponiranje digitalnega kulturnega gradiva v pravno pooblaščenih ustanovah, avtomatsko zbiranje podatkov na spletu (web-harvesting) s strani teh ustanov ob upoštevanju med drugim zakonodaje Skupnosti o varstvu podatkov, kakor tudi večkratno kopiranje in prenos
                           
                           
                              2009
                           
                        
                              Spodbujanjem kulturnih ustanov, da izvajajo ustrezne tehnične standarde za digitalno arhiviranje v okviru organizacijskega poteka dela digitalizacije
                           
                           
                              2008
                           
                        
            B.   DEJAVNOSTI IN CILJI KOMISIJE
      
                  1.
               
               
                  
                     Spodbujati in usklajevati delo za uresničitev Evropske digitalne knjižnice z:
                  
                              Usklajevanjem in spodbujanjem prizadevanj, rezultat katerih bi bila večjezična skupna točka dostopa za distribucijo kulturnega gradiva
                           
                           
                              Od leta 2007 dalje
                           
                        
                              Usklajevanjem in spodbujanjem dela na področju iskanja rešitev glede vprašanj v zvezi s standardi, da bi se s tem dosegla interoperabilnost, in na področju učinkovitega obravnavanja večjezičnega dostopa
                           
                           
                              2007-2008
                           
                        
                              Zagotavljanjem foruma, namenjenega razpravam s privatnim sektorjem in ustreznimi organizacijami, da bi se tako osnovala načela za zagotavljanje gradiva za skupno točko dostopa
                           
                           
                              2007-2008
                           
                        
                              Zagotavljanjem finančnih in drugih sredstev za dejavnosti na evropski ravni; podporo mreži pooblaščenih centrov za digitalizacijo in digitalno arhiviranje v Evropi v okviru sedmega okvirnega programa, ob popolnem upoštevanju različnih možnosti držav članic in posebnih karakteristik različnih vrst kulturnih vsebin podporo tehnologijam, ki v okviru sedmega okvirnega programa podpirajo inovativne storitve in bi jih lahko vključili v skupno večjezično točko dostopa
                           
                           
                              Od leta 2007 dalje
                           
                        
            
                  2.
               
               
                  Prispevati k boljši politični usklajenosti na področju digitalizacije in spletne dostopnosti kulturnega gradiva in digitalnega arhiviranja s:
                  
                              Spremljanjem dejavnosti držav članic in s podporo sodelovanja med državami članicami
                           
                           
                              Od leta 2007 dalje
                           
                        
                              Pomočjo državam članicam pri določitvi problemov in spremljanju zastojev in, če je potrebno, s predlogi ukrepov za začetek procesa digitalizacije
                           
                           
                              2008-2009
                           
                        
                              Vzpostavitvijo skupine strokovnjakov, ki jih imenujejo države članice in bodo v okviru institucij Skupnosti nadaljevali usklajevalno delo NRG, zagotavljali kontinuiteto – vključno z učinkovitimi prehodnimi ureditvami – ter gradili na pridobljenih izkušnjah in strokovnemu znanju
                           
                           
                              2007
                           
                        
            
                  3.
               
               
                  
                     Obravnavati okvirne pogoje s:
                  
                              Predložitvijo rešitev za nekatera vprašanja s področja posebnih pravic, kakor so dela, ki so avtorsko varovana, njihove avtorje pa je težko ali celo nemogoče določiti („dela sirote“), in dela, ki se ne tiskajo več, ob tem pa je treba v celoti spoštovati interese in pravice lastnikov vsebin ter zagotoviti njihovo učinkovitost v čezmejnem okviru
                           
                           
                              2008-2009
                           
                        
                              Predložitvijo korektivnih ukrepov na evropski ravni in na podlagi ugotovljenih zastojev, če „prožno usklajevanje“ ne bi bilo uspešno
                           
                           
                              2008-2009
                           
                        
            
                  4.
               
               
                  
                     Oceniti skupni napredek na evropski ravni s:
                  
                              Spremljanjem napredka v državah članicah in na področju uresničevanja Evropske digitalne knjižnice, in sicer z uporabo količinskih in kakovostnih kazalcev, ki temeljijo na informacijah, pridobljenih na nacionalni in evropski ravni
                           
                           
                              Od leta 2007 dalje
                           
                        
                              Predložitvijo poročila o napredku v državah članicah in skupni večjezični točki dostopa ter zlasti z oceno obsega, v katerem je bil pristop „prožnega usklajevanja“ uspešen
                           
                           
                              2008
                           
                        
            
         (1)  Predlagana časovna razporeditev dejavnosti in ciljev predstavlja zadane naloge za države članice in Komisije, vendar ni zavezujoča.